Printre condiţiile de eliberare a lui Alves se numără renunţarea atît la paşaportul brazilian, cît şi la cel spaniol, astfel încît acesta să nu poată părăsi Spania, precum şi obligaţia de a se prezenta săptămînal în faţa instanţei, transmite Noi.md cu referire la news.ro.
Instanţa a impus, de asemenea, un ordin de restricţie, interzicîndu-i lui Alves să se apropie de victimă. Decizia, care nu a fost luată în unanimitate din cauza votului diferit al unuia dintre judecători, poate fi atacată în continuare.
Fostul jucător, în vîrstă de 40 de ani, a fost condamnat la 22 februarie de un tribunal din Barcelona la patru ani şi jumătate de închisoare şi la plata a 150.000 de euro către victimă pentru violul care a avut loc în decembrie 2022 într-un club de noapte.
Fostul fotbalist al Barcelonei, Dani Alves, a fost găsit vinovat pentru agresiune sexuală într-un club de noapte și a fost condamnat la patru ani și șase luni de închisoare.
Fotbalistul brazilian Dani Alves, acuzat de o tînără că ar fi violat-o la finele lunii decembrie, fiind arestat din luna ianuarie, va fi judecat pentru agresiune sexuală, categorie penală care cuprinde violul în Spania, a confirmat tribunalul superior din Catalonia.